FTEHIM

għal kooperazzjoni xjentifika u teknologika bejn il-Komunità Ewropea u r-Repubblika Għarbija ta’ l-Eġittu

IL-KOMUNITÀ EWROPEA, (minn hawn ’il quddiem imsejħa “il-Komunità”)

minn naħa waħda,

u

R-REPUBBLIKA GĦARBIJA TA’ L-EĠITTU (minn hawn ’il quddiem imsejħa l-“Eġittu”),

min-naħa l-oħra,

minn hawn ’il quddiem imsejħa l-“Partijiet”,

FILWAQT LI JIKKUNSIDRAW it-Trattat li jistabbilixxi l-Komunità Ewropea u b’mod partikolari l-Artikolu 170 tiegħu, flimkien ma’ l-ewwel sentenza ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,

FILWAQT LI JIKKUNSIDRAW id-Deċiżjoni Nru 1513/2002/KE tal-Parlament Ewropew u tal-Kunsill tas-27 ta’ Ġunju 2002 li tikkonċerna s-sitt programm kwadru tal-Komunità Ewropea dwar l-attivitajiet ta' riċerka, l-iżvilupp teknoloġiku u dimostrazzjoni li jikkontribwixxi għall-ħolqien taż-Żona Ewropea għar-Riċerka u għall-innovazzjoni (2002-2006) (1);

FILWAQT LI JIKKUNSIDRAW l-importanza tax-xjenza u t-teknoloġija għall-iżvilupp ekonomiku u soċjali u r-referenza li saret fl-Artikolu 43 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika Għarbija ta’ l-Eġittu, min-naħa l-oħra, iffirmat fil-25 ta’ Ġunju 2001;

BILLI l-Komunità u l-Eġittu wettqu riċerka komuni, żvilupp teknoloġiku u attivitajiet ta’ demostrazzjoni, f’diversi oqsma ta’ interess komuni, u billi jkun għall-vantaġġ reċiproku tagħhom li jieħdu sehem fl-attivitajiet ta’ riċerka u żvilupp ta’ xulxin, fuq bażi reċiproka;

JIXTIEQU li jistabbilixxu qafas formali għal kooperazzjoni fir-riċerka xjentifika u teknoloġika li jagħmilha possibbli li jiġu estiżi u intensifikati l-isforzi kooperattivi fl-oqsma ta’ interess komuni u biex jiġi mħeġġeġ l-użu tar-riżultati ta’ din il-kooperazzjoni b'kont meħud ta' l-interessi ekonomiċi u soċjali reċiproċi tagħhom;

JIXTIEQU jiftħu ż-Żona Ewropea għar-Riċerka għal pajjiżi mhux membri, u b’mod partikolari għall-pajjiżi msieħba tal-Mediterran,

FTIEHMU KIF ĠEJ:

Artikolu 1

Kamp ta’ applikazzjoni u prinċipji

1. Il-Partijiet għandhom iħeġġu, jiżviluppaw u jiffaċilitaw l-attivitajiet ta’ kooperazzjoni bejn il-Komunità u l-Eġittu fl-oqsma ta’ interess komuni fejn huma qed ifittxu attivtajiet ta’ riċerka u żvilupp fix-xjenza u t-teknoloġija.

2. Attivitajiet kooperattivi għandhom jitmexxew abbażi tal-prinċipji li ġejjin:

Artikolu 2

Mezzi ta’ kooperazzjoni

1. Entitajiet ġuridiċi stabbiliti fl-Eġittu, kif definit fl-Anness I, inklużi persuni fiżiċi jew persuni ġuridiċi privati jew pubbliċi, għandhom jipparteċipaw fl-azzjonijiet indiretti tal-Programm qafas tal-Komunità għar-riċerka u l-iżvilupp teknoloġiku u attivitajiet ta’ demostrazzjoni (minn hawn ’il quddiem imsejħa “il-Programm qafas tal-KE”) taħt l-istess kondizzjonijiet bħal dawk applikabbli għal entitajiet ġuridiċi ta’ l-Istati Membri ta’ l-Unjoni Ewropea, soġġett għat-termini u l-kondizzjonijiet stabbiliti bi, jew imsemmijin fi, l-Annessi I u II.

2. Entitajiet ġuridiċi stabbiliti fl-Istati Membri tal-Komunità għandhom jipparteċipaw fil-programmi ta’ riċerka u l-proġetti ta’ l-Eġittu b'temi ekwivalenti għal dawk fil-Programm qafas tal-KE taħt l-istess kondizzjonijiet bħal dawk applikabbli għall-entitajiet ġuridiċi ta' l-Eġittu, soġġett għat-termini u l-kondizzjonijiet stabbiliti bi, jew imsemmijin fi, l-Annessi I u II.

3. Il-kooperazzjoni tista’ wkoll tieħu l-forom u l-mezzi li ġejjin:

Artikolu 3

Tisħiħ tal-kooperazzjoni

1. Il-Partijiet għandhom jagħmlu kull sforz, fi ħdan il-leġislazzjoni applikabbli tagħhom, biex jiffaċilitaw il-moviment liberu u r-residenza ta' riċerkaturi li jipparteċipaw fl-attivitajiet koperti b’dan il-Ftehim u biex jiffaċilitaw il-moviment transkonfini ta’ oġġetti intiżi għall-użu f’tali attivitajiet.

2. Meta, skond ir-regoli tagħha stess, il-Komunità unilateralment tagħti finanzjament lil entità ġuridika fl-Eġittu li tipparteċipa f’azzjoni indiretta Komunitarja, l-Eġittu għandu jiżgura li ma jiġi impost l-ebda ħlas jew dazju fuq dik it-transazzjoni.

Artikolu 4

Ġestjoni tal-Ftehim

Kumitat Konġunt ta’ Kooperazzjoni Xjentifika u Teknoloġika KE-Eġittu

1. Il-koordinazzjoni u l-iffaċilitar ta’ attivitajiet taħt dan il-Ftehim għandhom jitwettqu f’isem l-Eġittu mill-Akkademja ta’ Riċerka u Teknoloġija Xjentifika u f’isem il-Komunità mis-servizzi tal-Kummissjoni tal-Komunitajiet Ewropej responsabbli għall-Programm qafas, li jaġixxu bħala l-aġenti eżekuttivi tal-Partijiet (minn hawn ’il quddiem imsejħa l-“Aġenti Eżekuttivi”).

2. L-Aġenti Eżekuttivi għandhom jistabbilixxu kumitat konġunt imsejjaħ “Il-Kumitat Konġunt ta’ Kooperazzjoni Xjentifika u Teknoloġika KE-Eġittu” (minn hawn ’il quddiem imsejjaħ “il-Kumitat Konġunt”), li l-funzjonijiet tiegħu għandhom jinkludu:

3. Il-Kumitat Konġunt, li għandu jkun kompost minn rappreżentanti ta’ l-Aġenti Eżekuttivi, għandu jadotta r-regoli ta’ proċedura tiegħu.

4. Il-Kumitat Konġunt għandu jiltaqa’ mill-inqas darba fis-sena, b’alternanza fil-Komunità u fl-Eġittu. Għandhom jinżammu laqgħat straordinarji fuq talba ta’ waħda mill-Partijiet. Il-konklużjonijiet u r-rakkomandazzjonijiet tal-Kumitat Konġunt għandhom jintbagħtu għall-informazzjoni lill-Kumitat ta’ Assoċjazzjoni tal-Ftehim Ewro-Mediterranju bejn l-Unjoni Ewropea u r-Repubblika Għarbija ta’ l-Eġittu.

Artikolu 5

Finanzjament

Il-parteċipazzjoni reċiproka fl-attivitajiet ta’ riċerka taħt dan il-Ftehim għandha tiġi stabbilita skond il-kondizzjonijiet definiti fl-Anness I u għandha tkun soġġetta għal-leġislazzjoni, ir-regolamenti, il-politika u l-kondizzjonijiet ta’ implimentazzjoni tal-programmi fis-seħħ fit-territorju ta’ kull Parti.

Artikolu 6

Tixrid u użu tar-riżultati u l-informazzjoni

It-tixrid u l-użu tar-riżultati miksuba u/jew skambjati kif ukoll dawk ta’ l-informazzjoni, il-ġestjoni, l-allokazzjoni u l-eżerċizzju tad-drittijiet ta’ proprjetà intellettwali li jirriżultaw minn attivitajiet ta’ riċerka mwettqin taħt dan il-Ftehim għandhom ikunu soġġetti għall-kondizzjonijiet previsti fl-Anness II.

Artikolu 7

Dispożizzjonijiet finali

1. L-Annessi I u II għandhom jifformaw parti integrali minn dan il-Ftehim.

Il-kwistjonijiet jew tilwim kollha relatati ma’ l-interpretazzjoni jew l-implimentazzjoni ta’ dan il-Ftehim għandhom jiġu riżolti bi ftehim reċiproku bejn il-Partijiet.

2. Dan il-Ftehim għandu jidħol fis-seħħ meta l-Partijiet jinnotifikaw lil xulxin dwar it-tlestija tal-proċeduri interni tagħhom għall-konklużjoni tiegħu. Sakemm il-Partijiet ilestu l-proċeduri interni tagħhom għall-konklużjoni tiegħu, il-Partijiet għandhom japplikaw proviżorjament dan il-Ftehim malli jiġi ffirmat.

Jekk Parti waħda tinnotifika lill-oħra li mhux ser tikkonkludi l-Ftehim, huwa bil-preżenti miftiehem li l-proġetti u l-attivitajiet imnedija taħt din l-applikazzjoni proviżorja u li jkunu għadhom qed jitwettqu fiż-żmien tan-notifika msemmija hawn fuq għandhom jitkomplew sakemm jitlestew taħt il-kondizzjonijiet stabbiliti f’dan il-Ftehim.

3. Kull Parti tista’ ttemm dan il-Ftehim fi kwalunkwe ħin b’notifika ta’ tnax-il xahar.

Il-proġetti u l-attivitajiet li jkunu għadhom qed jitwettqu fiż-żmien tat-terminazzjoni ta’ dan il-Ftehim għandhom jitkomplew sakemm jitlestew taħt il-kondizzjonijiet stabbiliti f’dan il-Ftehim.

4. Jekk waħda mill-Partijiet tiddeċiedi li temenda l-programmi ta’ riċerka tagħha u l-proġetti msemmija fl-Artikolu 1(1), l-Aġent Eżekuttiv ta’ dik il-Parti għandu jinnotifika lill-Aġent Eżekuttiv tal-Parti l-oħra dwar il-kontenut preċiż ta’ l-emendi in kwistjoni.

Permezz ta’ deroga mit-tieni subparagrafu tal-paragrafu 2, dan il-Ftehim jista’ jintemm taħt kondizzjonijiet maqbulin reċiprokament jekk waħda mill-Partijiet tinnotifika lill-Parti l-oħra fi żmien xahar mill-adozzjoni ta’ l-emendi msemmija fl-ewwel subparagrafu dwar l-intenzjoni tiegħha li ttemm dan il-Ftehim.

5. Dan il-Ftehim għandu japplika, minn naħa waħda, għat-territorji li fihom it-Trattat li jistabilixxi l-Komunità Ewropea huwa applikat u taħt il-kondizzjonijiet stabbiliti f’dak it-Trattat u, min-naħa l-oħra, għat-territorju tar-Repubblika Għarbija ta’ l-Eġittu. Dan m’għandux jimpedixxi t-twettiq ta’ l-attivitajiet ta’ kooperazzjoni fl-ibħra internazzjonali, fl-ispazju jew fit-territorju ta’ pajjiżi terzi, skond id-dritt internazzjonali.

6. Dan il-Ftehim għandu jitfassal f’żewġ kopji bil-lingwa Daniża, Olandiża, Ingliża, Finlandiża, Franċiża, Ġermaniża, Griega, Taljana, Portugiża, Spanjola, Svediża u Għarbija, u kull wieħed minn dawn it-testi huwa ugwalment awtentiku.

Magħmul fil-Kajo, fil-wieħed u għoxrin jum ta' Ġunju tas-sena elfejn u ħamsa.

Hecho en El Cairo, el veintiuno de junio de dos mil cinco.

Udfærdiget i Kairo den enogtyvende juni to tusind og fem.

Geschehen zu Kairo am einundzwanzigsten Juni zweitausendfünf.

Έγινε στο Κάιρο, στις είκοσι μία Ιουνίου δύο χιλιάδες πέντε.

Done at Cairo on the twenty-first day of June in the year two thousand and five.

Fait au Caire, le vingt-et-un juin deux mille cinq.

Fatto a il Cairo, addì ventuno giugno duemilacinque.

Gedaan te Kaïro, de eenentwintigste juni tweeduizend vijf.

Feito no Cairo, em vinte e um de Junho de dois mil e cinco.

Tehty Kairossa kahdentenakymmenentenäensimmäisenä päivänä kesäkuuta vuonna kaksituhattaviisi.

Som skedde i Kairo den tjugoförsta juni tjugohundrafern.

Għall-Komunità Ewropea Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta För Europeiska gemenskapen